BDMS บวก 3% อานิสงส์จีนเปิดประเทศ จับตารายได้ปี 66 เฉียดแสนล้าน
BDMS บวก 3% อานิสงส์จีนเปิดประเทศ หนุนมลูกค้าพุ่ง จับตารายได้ปี 66 เฉียดแสนล้าน โบรกเชียร์ซื้อเคาะเป้า 36 บาท
BDMS บวก 3% อานิสงส์จีนเปิดประเทศ หนุนมลูกค้าพุ่ง จับตารายได้ปี 66 เฉียดแสนล้าน โบรกเชียร์ซื้อเคาะเป้า 36 บาท
28 ธ.ค. 2565

ผู้สื่อข่าวรายงานว่า วันนี้ (28 ธ.ค.65) ราคาหุ้น บริษัท กรุงเทพดุสิตเวชการ จำกัด (มหาชน) หรือ BDMS ณ เวลา 14:42 น. อยู่ที่ระดับ 29.25 บาท บวก 0.75 บาท หรือ 2.63% สูงสุดที่ระดับ 29.25 บาท ต่ำสุดที่ระดับ 28.50 บาท ด้วยมูลค่าการซื้อขาย 633.64 ล้านบาท

โดยบริษัท หลักทรัพย์ เอเอสแอล จำกัด ระบุในบทวิเคราะห์วันนี้ (28 ธ.ค. 65) ประเมินยังแนวโน้มสำหรับ BDMS ว่ารายได้ไตรมาส 4/65 อยู่ที่ 2.23 หมื่นล้านบาท (ลดลง 5.9% จากไตรมาสก่อน และเพิ่มขึ้น 3.3% เมื่อเทียบกับงวดเดียวกันของปีก่อน เนื่องจากผลของ seasonal ในช่วงไตรมาส 3 ที่เป็น high season การเปิดประเทศ
รวมถึงปัจจัยหนุน ด้านวีซ่า Medical Treatment ระยะ 1 ปี สามารถดึงชาวต่างชาติที่มีศักยภาพและมีกาลังใช้จ่ายด้านการรักษาพยาบาลเข้าสู่ประเทศไทย โดยกลุ่มลูกค้าต่างชาติกลับมาใกล้เคียงปกติแล้วกว่า 90% ส่งผลให้ประมาณกำไรสุทธิเท่ากับ 2.66 พันล้านบาท (ลดลง 21.4% จากไตรมาสก่อน และเพิ่มขึ้น 1.0% เมื่อเทียบกับงวดเดียวของปีก่อน
สำหรับแนวโน้มปี 66 ประมาณการรายได้อยู่ที่ 9.74 หมื่นล้าน คิดเป็นการเติบโตที่ 7.4% และปี 67 อยู่ที่ 1.02 แสนล้านบาท คิดเป็นการเติบโตที่ 5.2% นอกจากนี้ ประมาณปี 66 กำไรสุทธิ 1.26 หมื่นล้าน คิดเป็นการเติบโตที่ 4.4%  และปี 67 คาดมีกำไรสุทธิ 1.33 หมื่นล้าน คิดเป็นการเติบโตที่ 5.2%
โดยผลประกอบการเติบโตแกร่ง เนื่องจากมองว่าระดับคนเข้าสู่ภาวะปกติแล้ว การมี Excellent Center มากขึ้นจะช่วยเพิ่มกลุ่มลูกค้าที่มีศักยภาพทั้งคนไทยและต่างชาติ ประกอบกับมีกลุ่มลูกค้าต่างชาติใหม่อย่างซาอุดีอาระเบีย และกลุ่ม CLMV ที่เพิ่มขึ้นจะช่วยหนุน และกระจายพอร์ตรายได้มากขึ้น ด้านต้นทุนการจัดซื้อและค่าบุคลากรที่เพิ่มขึ้น ไม่กระทบมากนักเนื่องจากยังสามารถปรับราคาได้
ทั้งนี้ แนะนำ “ซื้อ” ราคาเป้าหมาย 36.00 บาท อิงวิธี DCF ที่ WACC เท่ากับ 7.05% มุมมองบวกต่อรายได้และกำไรสุทธิในปี 2565-2567 กลุ่มคนไข้ที่เป็น Non-COVID เริ่มเข้าสู่ภาวะปกติ โดยเฉพาะอย่ายิ่งในกลุ่มคนไข้ต่างชาติทั้ง expat และ fly-in ซึ่งคนไข้กลุ่มประเทศเดิมกลับมา มีกลุ่มลูกค้าใหม่ อย่างซาอุดีอาระเบีย และกลุ่ม CLMV
ด้านบริษัทหลักทรัพย์ เอเซีย พลัส จำกัด ระบุในบทวิเคราะห์วันนี้(28 ธ.ค.65) ว่าหุ้นเด่น รับจีนผ่อนหลายมาตรการ COVID-19 ครั้งใหญ่ โดยมีการยกเลิกการกักตัวผู้ที่เดินทางจากต่างประเทศซึ่งมีผลตั้งแต่วันที่ 8 ม.ค. 66 เป็นต้นไป
อย่างไรก็ตามยังคงต้องติดตามภาคการท่องเที่ยวของประเทศไทยอย่างใกล้ชิด เนื่องจากทางการจีนเผยระบุว่าจะทำการจัดเตรียมวีซ่าเดินทางต่างประเทศเฉพาะบางกลุ่ม เช่น เดินทางเพื่อการศึกษาและทำงาน โดยวีซ่าสำหรับนักท่องเที่ยวยังคงไม่ชัดเจน ทั้งนี้หลายฝ่ายคาดการณ์ว่าจีนอาจเปิดประเทศในช่วงปลายไตรมาส 1/66 ซึ่งเป็นช่วงสิ้นสุดฤดูหนาว แต่จากนโยบายที่ทางจีนผ่อนคลายมากยิ่งขึ้น อาจส่งผลให้เศรษฐกิจไทยฟื้นตัวเร็วกว่าที่คาด โดยฝ่ายวิจัยประเมินว่า
อุตสาหกรรมที่ได้ประโยชน์ ได้แก่ ภาคการท่องเที่ยวและบริการ ได้รับแรงหนุนจากนักท่องเที่ยวชาวจีนที่คาดว่าจะหลั่งไหลเดินทางเข้าไทยช่วงปลาย 1Q66 โดย ททท. คาดทั้งปี 66 จะมีนักท่องเที่ยวเข้าไทยราว 20 ล้านคน (หุ้นที่ได้ประโยชน์ อาทิ AOT, CENTEL,ERW, MINT, AWC, AU, M, HMPRO, CBG, BEM, BDMS, BCH, CHG)